– కత్రినా, జాక్వలైన్‌, బ్రావో నృత్యాలు
– నేడు వాంఖడే స్టేడియంలో తొలి మ్యాచ్‌
– ముంబై ఇండియన్స్‌ను ఢీకొననున్న పుణే
– ప్రారంభ మ్యాచ్‌కు అనుమతి
ముంబై : ఐపిఎల్‌ – 9వ ఎడిషన్‌ వేడుక అట్టహాసంగా ప్రారంభమైంది.బాలీవుడ్‌కు చెందిన హిరోయిన్‌లు కత్రినా కైప్‌, జాక్వలిన్‌ ఫెర్నాండెజ్‌ ప్రత్యేకంగా ఏర్పాటు చేసి వేదికపై తన నృత్యంతో అభిమానులను అలరించారు.డ్వేన్‌ బ్రావో కూడా చాంపియన్‌ డాన్స్‌ ప్రత్యేక ఆకర్షణగా నిలిచింది.ఐపిఎల్‌ లో పాల్గొనే ఎనిమిది మంది జట్లను రవిశాస్త్రి వేదిక మీదకు ఆహ్వానించాడు.ఐపిఎల్‌-9లో తొలి మ్యాచ్‌ నేడు వాంఖడే స్టేడియంలో జరుగనుంది.ఐపిఎల్‌లో ఈసారి మొత్తం 60 మ్యాచ్‌లు జరుగనున్నాయి. కాగా ఈ మ్యాచ్‌లో ముంబై ఇండియన్స్‌ను పుణే రైజింగ్‌ సూపర్‌ గేయింట్స్‌ ఢీకొననుంది.సాయంత్రం 8 గంటలకు ప్రారంభం కానున్న ఈ మ్యాచ్‌లో ముంబై ఇండియన్స్‌కు రోహిత్‌శర్మ కెప్టెన్‌గా వ్యవహరించనుండగా కొత్తగా ఏర్పడిన పుణే రైజింగ్‌ సూపర్‌ సర్‌గేట్స్‌కు ధోనీ నాయకత్వం వహించనున్నాడు. కాగా ఈ దఫా నిర్వహించే ఐపిఎల్‌ ఎడిషన్‌లో మొత్తం 8 జట్టు పాల్గొననున్నాయి.భారత్‌తో పాటు వివిధ దేశాలకు చెందిన ప్లేయర్లు ఈ జట్లలో కొనసాగుతున్నారు. ఇప్పటి వరకు జరిగిన ఐపిఎల్‌ అన్ని ఎడిషన్లు కూడా క్రికెట్‌ అభిమానులను ఎంతగానో ఆకట్టుకున్న సంగతి తెలిసిందే.వేసవి సెలవులు త్వరలోనే ఉన్నందున విద్యార్థులతో పాటు పలువురు ఈ మ్యాచ్‌లను ఆసక్తిగా చూడనున్నారు.ఏప్రిల్‌,మే మాసంలో జరిగే ఈ మ్యాచ్‌ల కోసం ఎందరో అభిమానులు ఎదురుచూస్తున్నారు.ఇటీవలే ఐసిసి వరల్డ్‌ టి20 కప్‌ నిర్వహించారు. కాగా ఈ వరల్డ్‌ కప్‌కు కూడా పెద్ద ఎత్తున ఆదరణ లభించింది. ఐపిఎల్‌ తాజా ఎడిషన్‌ మే 22 వరకు మ్యాచ్‌లు జరుగనుండగా ప్లేఆప్స్‌ మే 24 నుంచి 27 వరకు కొనసాగుతాయి.ఫైనల్‌ మ్యాచ్‌ మే 29న జరుగనుంది. ఐపిఎల్‌-9 సీజన్‌ ప్రారంభ మ్యాచ్‌కు బాంబే హైకోర్టు అనుమతిచ్చింది.కాగా ముంబై,నాగ్‌పూర్‌,పుణేలలో జరిగే మిగతా 19 మ్యాచ్‌లపై నిర్ణయాన్ని పెండింగ్‌లో ఉంచింది.కాగా ఈనెల 12న జరిగే విచారణలో ఈ విషయంలో స్పష్టత రానుంది.